Coloured

Coloured (engelsk: «farget») er en sørafrikansk etnisk betegnelse for folk av blandet etnisk opphav fra Europa, Asia, og ulike khoisan- og bantustammer i Sør-Afrika. Andre sørafrikanske betegnelser for det samme er Bruinmense, Kleurlinge eller Bruine Afrikaners på afrikaans. Foruten en omfattende kombinasjon av denne mangfoldige arven i Western Cape, hvor en særskilt kultur blant «Kappfargede» og tilknyttet Kapp-malayisk kultur har utviklet seg, i andre deler av Sør-Afrika har deres utvikling vanligvis vært resultatet av møtet mellom to særskilte folkegrupper. Genetiske undersøkelser antyder at gruppen har den høyeste andelen av blandet opphav eller størst genetisk variasjon i verden. Imidlertid, bidrag på morssiden til den fargede befolkningen, målt ved undersøkelser av mitokondrielt DNA, har slått fast at det meste kommer fra khoisanbefolkningen.

Bakgrunn

Opprinnelsen til det fargede samfunnet stammer fra jevnlig seksuelt samkvem mellom ulike folk, men hovedsakelig menn fra vestlige Europa og khoisanske kvinner i Kappkolonien fra 1600-tallet og framover.
I KwaZulu-Natal kommer de fleste fargede fra foreningen av briter og zulufolk, mens fargede i Zimbabwe kommer fra shona- og ndebele-folk som blandet seg med britiske og afrikandske (afrikaanskspråklige) bosettere. Griquafolket var på den annen side etterkommere av khoisanfolk og afrikandiske trekboere. Til tross de betydelige forskjellene betydde det faktum at de hadde herkomst fra mer enn én folkegruppe betydde at de var «fargede» i den sørafrikanske kontekst. Slike folk identifiserte seg ikke nødvendig selv på denne måten; en del foretrakk å kalle seg «svarte» eller «khoisan» eller rett og slett «sørafrikanere». Historien til raseskillet og raseutskillelse i Sør-Afrika og nabolandene betydde at myndighetene plasserte alle folk av «blandete raser» i en bestemt sammenheng med hverandre. Apartheidmyndighetene kategoriserte dem som "fargede". I tillegg ble de tradisjonelt vurdert av andre etniske grupper som en egen gruppe.
I løpet av apartheidtiden, for å opprettholde etnisk adskillelse og rasefokusert samfunn, benyttet myndighetene betegnelsen coloured for å beskrive den ene av fire hovedgrupper av etniske folke identifisert av loven: Svarte, hvite, fargede, og indere.
Mange griquafolk begynte selv å klassifisere seg som fargede i apartheidtiden. Den var visse fordeler å bli klassifisert som fargede. Eksempelvis trengte ikke fargede å bære en dompas, et identitetskort som hadde til hensikt å begrense bevegelsene til den ikke-hvite befolkningen, mens griquafolket, som ble oppfattet som en stedegen, opphavelig afrikanske gruppe, måtte gjøre det.
Fargede mennesker utgjorde et flertall av befolkningen i Western Cape (48,8 %) og en stor minoritet i Northern Cape (40,3 %) og Eastern Cape (8,3 %). De fleste snakket afrikaans, mens rundt tjue prosent av de fargede snakket engelsk som morsmål, de fleste i Eastern Cape og KwaZulu-Natal. Imidlertid var bortimot alle de fargede i Cape Town to- eller flerspråklige. En del kan med letthet hoppe mellom Kaapse taal (en kreolspråklig dialekt av afrikaans som hovedsakelig snakkes i Cape Flats) og suiwer afrikaans (formelt afrikaans slik som det benyttes i undervisningen og i media), og sørafrikansk engelsk.